Úrad vlády SR						 Na rokovanie vlády SR
Sekcia hospodárskej politiky					 dňa 17.7.2002
									 k číslu: 4961/2002
									 k bodu: 8

S t a n o v i s k o

k Informácii o administratívnych štruktúrach ovplyvňujúcich podnikateľské prostredie

I.

	Materiál predkladá minister hospodárstva na základe uznesenia vlády číslo 1154/2001. Obsahuje návrh uznesenia vlády, predkladaciu správu, informáciu, vyhodnotenie pripomienkového konania a návrh komuniké.

	Dokument má informatívny charakter a popisuje administratívne štruktúry, inštitúcie, podieľajúce sa svojou existenciou na ovplyvňovaní podnikateľského prostredia, rozdelené do troch blokov:
- ústredné orgány štátnej správy a ostatné orgány štátnej správy,
- štátom zriadené inštitúcie,
- neštátne inštitúcie.

	Jednotlivé inštitúcie sú charakterizované z hľadiska ich kompetencií stanovených zákonom a základnými právnymi normami, prostredníctvom ktorých daná inštitúcia ovplyvňuje podnikateľské prostredie.

II.

	V rámci pripomienkového konania bolo oslovených 32 subjektov, z ktorých 10 nezaslalo pripomienky.  Z ostatných subjektov 19 nemalo pripomienky. Uplatnené pripomienky boli akceptované, alebo vysvetlené.

III.

	Uznesením vlády č. 1154/2001 bolo ministrovi hospodárstva uložené predložiť vláde "Analýzu administratívnych štruktúr ovplyvňujúcich podnikateľské prostredie v SR".  Zmena charakteru materiálu na "Informáciu o administratívnych štruktúrach ovplyvňujúcich ..." nie je v materiáli odôvodnená.

	Porada ekonomických ministrov 8.7.2002 odporučila predkladateľovi:    informáciu doplniť o analýzu vplyvu všeobecných, profesijných a prierezových komôr a pri navrhovanom audite využiť princíp explicitného odôvodnenia existencie jednotlivých  štruktúr. Vláde SR odporučila doplnenú informáciu prerokovať.

	Materiál neinformuje o spôsobe akceptovania odporúčaní PEM.

	Vzhľadom na odporúčania PEM a kompetencie ministra hospodárstva odporúčame v návrhu uznesenia vlády uplatniť nové znenie úloh pre ministra hospodárstva v jeho časti C. takto:
C.1. každoročne, na základe auditu administratívnych štruktúr využívajúceho princíp           
        explicitného odôvodnenia existencie jednotlivých štruktúr, predkladať vláde        
        "Správu o administratívnych štruktúrach ovplyvňujúcich podnikateľské           
        prostredie s návrhom opatrení na zlepšenie ich činnosti",
        Termín: každoročne do 30. júna 
C.2. predložiť vláde "Analýzu vplyvu všeobecných, profesijných a prierezových        
        komôr  na podnikateľské prostredie s návrhom ďalšieho potupu"
        Termín: december 2002 
        
	Odporúčame vláde rozhodnúť o predloženom materiáli s prihliadnutím na vyššie uvedené poznámky a na základe rozpravy vlády.

Bratislava 11.7.2002